# **DECIZIA ETAPEI DE ÎNCADRARE ( Proiect )**

**Nr. 00 din 28.06.2022**

Ca urmare a solicitării de emitere a acordului de mediu adresate **Apolzan Ionut – Adrian, in calitate de reprezentant al S.C Renewable Energy S.R.L,** cu domiciliul in comuna Ciurila, sat Salicea, jud. Cluj în loc. Somes Odorhei, com. Somes Odorhei, jud. Sălaj, înregistrată la A.P.M. Sălaj cu nr. 2564 din 05.04.2022, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului A.P.M Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.06.2022, că proiectul:  **Construire parc fotovoltaic, împrejmuire, amenajari exterioare, racorduri si bransamente,** propus a fi amplasat în loc. Somes Odorhei, com. Somes Odorhei, jud. Sălaj,

***nu se supune evaluării impactului asupra mediului.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **anexa nr. 2, la pct. 3, lit. a )** ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Salajului, afişare şi înregistrare anunţ la sediul Primăriei Somes Odorhei, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj ;

- în urma mediatizării nu au fost înregistrate observaţii/obiecţii din partea publicului privind proiectul în cauză ;

- în urma analizării caracteristicilor proiectului ( mărime, producţia de deşeuri, emisii poluante, riscul de accidente ), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu ;

**b) Caracteristicile proiectului:**

Proiectul prevede realizarea unui parc fotovoltaic cu puterea instalată de 7.5 MW, pe un teren în suprafață totală de 100000 mp situat în intravilanul comunei Someș – Odorhei, jud. Sălaj, pentru care titularul SC RENEWABLE ENERGY SERVICES SRL are drept de superficie în baza Contractului nr. 1894/03.09.2021 încheiat cu PAROHIA ORTODOXĂ ROMÂNĂ SOMEȘ – ODORHEI. Terenul este format din 2 parcele distincte: parcela cu nr. cad. 50410; S = 50000 mp – cu folosință curți – construcții, teren agricol liber de construcții; și parcela cu nr. cad. 50413, S = 50000 mp cu folosință curți – construcții, teren agricol pe care există o construcție C1, S = 1930 mp – stație de tratare/stație pompare/rezervor. Parcelele sunt situate pe partea stângă a DJ108A Jibou – Someș – Odorhei, la intrarea în localitatea Someș Odorhei. Distanța dintre cele 2 parcele este de 956 m. Terenul este reglementat prin PUZ aprobat cu HCL 27/29.09.2012.

Parcul fotovoltaic este format din 13904 buc. panouri solare fotovoltaice monocristaline 550W și 43 invertoare. Energia produsă este introdusă în SEN în LEA 20 kV Jibou - Cehu Silvaniei care traversează parcela CAD50413 de la SV la NE, prin intermediul unui post de transformare prefabricat 20/04 KV. Rețelele electrice sunt subterane.

***Panouri fotovoltaice***

Parcul fotovoltaic este format din 13904 buc. panouri solare fotovoltaice monocristaline 550W și 43 invertoare. Se vor produce 3838 MWh /an energie regenerabilă din sursă solară.

Modulele fotovoltaice vor fi instalate pe structură fixă, înclinată la 25º şi va fi compusă din grupuri de 1, 2 şi 5 serii, pentru a se adecva la caracteristicile terenului. Distanţa de separare între aceste grupuri va fi de 1 metru. Distanţa între ultimul dintr-un rând şi următorul (cu orientare Nord- Sud) va fi de 5,21 metri. De asemenea se vor respecta distanţele adecvate faţă de limitele parcelei, respectându-se servituţile de trecere, conform reglementărilor în vigoare.

Echipamentele principale ale parcului fotovoltaic sunt:

* Instalația fixă
* Modulul
* Invertorul
* Echipamente electrice

Modelul de structură fixă este în fapt o structură cu un singur stâlp de oţel galvanizat la cald, cu un sistem de ancorare cu profil de bază tubular. Unghiul de înclinare variază în jurul valorii de 25º. Structura de fixare se va realiza direct în pământ cu o maşinărie perforatoare la o adâncime aproximată la 1,70 metri, şi cu o distanţă de 4,40 m între stâlpi (Est-Vest). Echipamentul de conversie este compus dintr-un invertor care garantează o ieşire în curent alternativ trifazat în cele mai bune condiţii posibile. Instalaţia solară va dispune de următoarele echipamente electrice: Invertor; panou de protecţie instalaţii compus din: Protecţii de curent continuu (separator siguranţe, întrerupător manual şi descărcător de tensiuni); protecţii de curent alternativ (întrerupător magnetotermic şi întrerupător diferenţiat); conductoare flexibile pentru potenţial, pentru derivarea în pământ şi culoarul între cutia de conectare şi panoul de distribuţie; împământări; borne.

***Transformator***

Energia produsă este introdusă în SEN în LEA 20 kV Jibou - Cehu Silvaniei care traversează parcela CAD50413 de la SV la NE, prin intermediul unui post de transformare prefabricat 20/04 KV, cu dimensiunile: 4.77 x 2.68 x 2.805 m; Hmax. = 2.80 m.

***Rețele electrice***

Rețelele electrice sunt subterane. Lungimea totală a rețelelor electrice subterane este de 1.3 km.

***Racord SEN***

Pentru racordarea la SEN, s-a întocmit un studiu de soluție în care sunt analizate trei soluţii de racordare, după cum urmează:

* Racordare intrare — ieșire în LEA 20 kV Jibou - Cehu Silvaniei - Soluția 1
* Racord în staţia de transformare 110/20 kV Jibou (localizată la o distanţă de cca. 8 km de amplasament), pe bara de 20 kV - Soluția 2
* Racord „agatat" in LEA 20kV Jibou - Cehui Silvaniei prin intermediul unui recloser telecomandat - Soluţia 3.

Soluția agreată va fi aleasă de operatorul rețelelor electrice, prin Avizul de racordare. Conform studiului de soluție, racordarea la rețea se va face pe terenul 50413 in zona LEA 20KV este un stâlp existent – soluția 1.

*Racordare intrare — ieşire în LEA 20 kV Jibou — Cehu Silvaniei — Soluţia 1*

Soluţia 1 presupune următoarele lucrări:

* Montare 2 stâlpi cu secționarea axului LEA 20 kV Jibou – Cehu Silvaniei;
* Montare cabluri LES 20 kV 2x(3x1x150 mmp) pe o distanţă de max. 0,05 km de la stâlpii proiectaţi (SC 15014), la noul punct de conexiune prevăzut;
* Amplasare şi montare punct de conexiune nou proiectat (pe un teren aflat în proprietatea investitorului);
* Montare cabluri LES 20 kV intrare în punctul de conexiune dinspre cele două parcele pe care se vor monta instalţiile CEF,
* Punctul de racordare: LEA 20 kV Jibou - Cehu Silvaniei;
* Punctul de delimitare: în punctul de conexiune la papucii cablului plecare de la celula de cupla/conectare din compartimentul D.E.E.R, spre compartimentul utilizatorului;

*Lucrări în regimul tarifului de racordare:*

* Racordare în sistem intare-ieşire în LEA 20 kV Jibou — Cehu Silvaniei se va realiza prin secţionarea axului liniei, prin demontarea stâlp nr.106/91 şi montarea a doi stâlpi SC 15014 (106.1 si 106.2). Stâlpii proiectaţi se vor echipa cu consola CIT 140, lanţuri simple de întindere cu izolatori compoziţi, cadru cu descărcatori şi terminale de cablu de exterior, din care se va racorda LES 20 kV proiectat
* Pozare cablu de 2x(3x1x150 mmp), de la stâlpii proiectaţi până în punctului de conexiune nou proiectat, amplasat pe terenul CEF şi cu acces din drumul de exploatare existent, în lungime de aproximativ 2x0/05km (intrare-ieşire). Racordarea cablurilor de medie tensiune la celulele de linie în punctul de conexiune se va realiza prin montarea a două seturi de terminale 20 kV de interior;
* Montare punct de conexiune pe domeniul beneficiarului, la limita de proprietate cu acces din domeniul public ce va fi echipat cu un ansamblu de celule de medie tensiune modulare pentru distribuţie secundară, în următoarea configuraţie:
* Compartiment Distribuţie Energie Electrică România:
  + 1 celulă de linie MT echipată cu separator de sarcină motorizat cu acţionare manuală (sosire din LEA MT);
  + 1 celula de linie MT echipată cu separator de sarcină motorizat cu acţionare manuală (plecare spre LEA MT);
  + 1 celulă de măsură MT echipată cu transformatoare de măsură de curent şi de tensiune;
  + 1celulă de cuplă/conectare spre compartiment beneficiar;
  + Loc pentru o celulă de rezervă.

*Lucrări în regimul de investiţie proprie:*

* Pozare cabluri 150mmp de la celula punctul de conexiune nou proiectat până la posturile de transformare de pe fiecare parcelă;
* Montare posturi de transformare şi conectarea lor la cablurile 20 kV;
* Realizare reţea electrică internă CEF;
* Montare punct de conexiune, compartiment beneficiar în următoarea confirguraţie
  + 1 celulă de cuplă/conectare MT echipată cu separator de sarcina motorizat cu acţionare manuală;
  + 2 celule de linie MT echipate cu separator (plecare spre cele două amplasamente CEF Someş Odorhei);
  + 1 Celula trafo servicii interne, echipat cu separator de sarcină motorizat, siguranţă fuzibilă
  + Transformator servicii interne 20/0,4kV.

***Împrejmuire***

Se va amplasa un gard de 1,5 metri înălțime confecționat din plasă galvanizată, pe tot perimetrul centralei fotovoltaice şi se va amenaja câte o poartă de acces dublă, cu lățimea de 4 metri pentru fiecare parcelă.

Alimentarea cu apă**:** - nu este cazul ;

Canalizare: - nu este cazul  ;

Alimentarea cu energie termica: - nu este cazul ;

Alimentarea cu energie electrica: - de la reteaua orasului ;

**b2) cumularea cu alte proiecte existente şi/sau aprobate: *-*** lucrarile necesare realizarii proiectului nu se suprapun cu alta proiecte existente sau planficate în zona ;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip, asfalt (masă bituminoasă) ;

**b4)** **cantitatea şi tipurile de deşeuri generate/gestionate:** - gestionarea deșeurilor se va realiza conform OUG 92/2021, privind regimul deseurilor, acestea vor fi colectate selectiv si se vor valorifica/elimina numai prin operatori economici autorizati ;

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciun din factorii de mediu daca vor fi respectate urmatoarele masuri:

**● pentru facoturl de mediu apa:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

**● pentru facorul de mediu aer:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

- se va respecta prevederile legislației în vigoare ;

**● pentru zgomot si vibratii:**

**-** pentru a evita producerea poluarii fonice, toate utilajele care produc zgomot si/sau vibratii vor fi mentinute in stare buna de functionare ;

- echipamentele fixe producatoare de zgomot trebuie mentinute acoperite cu carcase antifonice;

-echipamentele cu functionare intermitenta trebuie oprite pe durata în care nu sunt utilizate ;

**● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

**● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate ;

**● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra conditiilor de viata ale locuitorilor ( schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**Lucrări** **organizare de șantier:**

**Organizarea de șantier va avea în vedere următoarele:**

* Organizarea de șantier se va face pe cele 2 parcele. Se alocă o suprafață de teren de câte 200 - 500 mp pe care se va monta un container, WC ecologic, IBC apă potabilă, pichet PSI, zonă balastată pentru parcarea utilajelor și stocarea materialelor / echipamentelor.

*Măsuri pentru protecția factorilor de mediu (sol, apă, aer, zgomot) la organizarea de șantier*

În cadrul organizării de șantier se vor aplica o serie de măsuri specifice pentru protecția factorilor de mediu, cum ar fi:

Reducerea emisiilor de zgomot:

* Impunerea unei limite de viteză corespunzătoare în organizarea de șantier.
* Adoptarea unui program de lucru flexibil, astfel încât să se asigure confortul locatarilor în perioada de linişte din timpul zilei şi pe timpul nopţii;
* Toate vehiculele vor opri motoarele - nici un vehicul nu va avea motorul pornit la staţionare.
* Toate echipamentele mecanice trebuie să respecte standardele referitoare la emisiile de zgomot conform HG 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor.

Reducerea emisiilor în aer:

* Împrejmuirea șantierului;
* La toate activităţile generatoare de praf se umezesc suprafeţele de lucru, în special in perioadele cu temperaturi ridicate şi umiditate redusă.
* Acoperirea temporară a materialelor generatoare de praf.
* Activităţile care generează mult praf vor fi sistate în perioadele cu vânt puternic.
* Toate vehiculele vor opri motoarele - nici un vehicul nu va avea motorul pornit la staţionare.
* În şantier toate traseele vor fi amenajate astfel încât să nu conducă la derapaje, să nu se producă noroi, băltire de apă, etc.
* Toate încărcăturile ce sunt transportate din sau în şantier/sit vor fi acoperite prin utilizarea de prelate sau materiale ce acoperă încărcătura corespunzător pe întreaga sa suprafaţă. Transportul trebuie realizat într- un mod cât mai curat posibil cu focus pe prevenirea scurgerilor din camion, pe lateral, în spatele remorcii sau pe la trapa de golire.
* Obligativitatea depozitării materialului fin, sub formă de pulbere, în incinte închise sau în containere, pe termen mediu sau lung.
* Utilajele tehnologice vor respecta prevederile HG 332/2007 privind stabilirea procedurilor pentru aprobarea tipului de motoare destinate a fi montate pe maşini mobile nerutiere şi a motoarelor destinate vehiculelor pentru transportul rutier de persoane sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei.
* Nu se va arde în aer liber nici un fel de material sau deseu.
* Se va respecta legislaţia în vigoare, privind paza şi stingerea incendiilor.
* Mijloacele de transport ce vor prelua deşeurile în vederea evacuării vor fi acoperite cu prelate sau meşe pentru prevenirea împrăştierii acestora.

Gestiunea corectă a deșeurilor

* Toate deșeurile vor fi colectate pe categorii, fără a se amesteca. Fiecare categorie de deșeu va fi preluată de un operator autorizat, cu respectarea cerințelor legale. Se va asigura trasabilitatea deșeurilor.
* Existenţa unui registru de evidenţa deşeurilor
* Asigurarea spaţiilor necesare şi dotarea acestora cu containere diferite pentru colectarea separată a deşeurilor pe cel puţin patru tipuri, dintre care menţionăm următoarele în funcţie de tipul de deşeuri generate pe şantier: metal, deşeuri care pot fi concasate (beton, cărămida, BCA, ceramică etc), deşeuri de ambalaje (carton, plastic - folie polietilină, PET etc.), deşeuri mixte, etc.
* Deşeurile sortate vor fi preluate de către firme de reciclare autorizate, în vederea reciclării materiale;
* Deşeurile din excavaţii vor fi depozitate şi transportate separat în locații autorizate; în nici un caz nu vor fi depozitate în recipienţi destinaţi deşeurilor menajere.
* Este interzisă incinerarea cu sau fără recuperare de energie a deşeurilor generate pe şantier.

Reducerea emisiilor în apă/sol.

* Echipamentele aduse în interiorul şantierelor vor fi mentinute în condiţii tehnice corespunzătoare, nu se admite prezenţa utilajelor şi echipamentelor la care există scurgeri de carburant, lubrifiant sau lichid hidraulic.
* Organizarea de şantier va fi prevăzută cu toalete ecologice.
* Respectarea legislaţiei în vigoare privind poluările accidentale, informarea autorităților relevante în caz de poluare accidentală (APM, GNM, ISU, Apele Române etc.)
* Fişele de securitate a substanţelor toxice şi periculoase vor fi disponibile în şantier, iar măsurile prevăzute în aceste fişe, implementate. Pentru orice eveniment (poluare accidentală) se vor semnala reprezentanţii autorităților relevante.
* Obligativitatea existenţei unor puncte cu materiale de intervenţie în cazul poluării accidentale
* Depozitarea stocurilor de materiale de construcţii în spaţii special amenajate, îngrădite, în şantier.
* Folosirea de suprafeţe impermeabile pentru alimentarea cu combustibili a utilajelor / echipamentelor de pe şantier.

**c) Amplasarea proiectelor:**

**c1) utilizarea actuală şi aprobată a terenurilor*:*** - conform certificatului de urbanism nr. 26 din 02.11.2021, emis de Primaria Somes Odorhei, terenul este reglementat prin CF 50410 Somes Odorhei si CF 50413 Somes Odorhei si al inscrierii privind dezmembramintele dreptului de proprietate, drepturi reale de garantie si sarcini nr. 39496/07.09.2021 si 39509/07.09.2021 si al contractului de constituire a dreptului de superficie, incheiere de autentificare nr. 1894/03.09.2021 ;

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -** nu este cazul ;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: - nu este cazul;
* zone costiere şi mediul marin: - nu este cazul;
* zonele montane şi forestiere: - nu este cazul;
* situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: amplasamentul proiectului se afla pe suprafata ariei naturale protejate ROSPA0114 Cursul Mijlociu al Somesului ....
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul ;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. Conform criteriilor stabilite la punctul b). și c), semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

d2) natura impactului: - redusă, pe perioada de execuţie şi funcţionare.

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului: - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt.

d7) cumularea impactului cu impactul altor proiecte existente şi/sau aprobate: - nu este cazul ;

d8) posibilitatea de reducere efectivă a impactului: - nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**-** proiectul propus **intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului este situat ȋn Aria Speciala de Protectie AvifaunistIca – Cursul Mijlociu al Somesului ROSPA0114 ;

Conditii aviz A.N.AN.P.....

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare ;

**Caracteristicile proiectului şi/sau condiţiile de realizare a proiectului:**

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea selectiva și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021, privind regimul deseurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.

**- Conform prevederilor Ord. nr. 1798/2007 cu modificarile ulterioare, titularul are obligatia ca la finalizarea investitiei si la punerea în functiune a obiectivului sa solicite si sa obtina autorizatiei de mediu.**

* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

     Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

ing. Alina Brândușan